মেঘের উপর দিয়ে দৌড়চ্ছেন রাহুল দ্রাবিড়ের ছেলেদের৷ অনূর্ধ্ব-১৯ বিশ্বকাপের কোয়ার্টার ফাইনালে নামিবিয়াকে ১৯৭ রানে উড়িয়ে দিয়ে শেষ চারের ছাড়পত্র জোগাড় করল তাঁরা। ভারতের ৩৫০ রানের লক্ষ্যমাত্রা তাড়া করতে নেমে ১৫২ রানেই থেমে যায় নামিবিয়া৷
ভারতীয় স্পিনারদের দাপটে শেষ হয়ে যায় নামিবিয়ার যাবতীয় প্রতিরোধ।  শনিবার টস জিতে প্রথমে ব্যাট করার সিদ্ধান্ত নেন ভারত অধিনায়ক ইশান কিষান৷ তিনি মাত্র ৬ রানে ফিরে গেলেও ঋষভ পন্থের ব্যাট থেকে শতরান আসে। ৯৬ বলে ১১১ রানে ফিরে যান তিনি।
জবাবে ব্যাট করতে নেমে শুরুটা বেশ ভালোই করেছিল নামিবিয়া। ম্যাচ যত গড়াতে থাকে ভারতীয়রা ততই ম্যাচের উপরে প্রাধান্য বিস্তার করতে থাকে। আনমোলপ্রীত সিং ও মায়াঙ্ক ডাগার তিনটি করে উইকেট পেয়েছেন৷ শেষ পর্যন্ত মাত্র ৩৯ ওভারে ১৫২ রানেই মুড়িয়ে যায় নামিবিয়ার ইনিংস৷